**Отчет**

**Экологическая экспедиция «Амга – Родина моя -95»**

Үөһээ Аммађа дылы Амма улууһуттан барыта 520 км.уһуннаах суол тэнийэ сытар. Биһиги экспедиционнай группабыт Амматтан 11 чааска турунан баран түүн 12 чааска тиийбиппит. Тиийээт хараңа буолан туохха да аахайбакка, тугу да көрбөккө чэйдээт утуйан хаалбыппыт. Сарсыарда туран көрбүппүт туох да ынырыктаахай айылхалаах сиргэ кэлэн тохтообут эбиппит.Тураат, үөрэн – көтөн, аһаан – сиэн баран оңочолорбутун үрдэрэн, хомунан, устан барбыппыт.

 Үөһээ Амма айылђата киһи харађар түргэнник бырађыллар. Араас үүнээйилэр, мастар – оттор кэчигирэһэн тураллара көрөргө сүрдээх кэрэ, кыраһыабай. Өрүс кытыытыгар араас өңнөөх сибэккилэр үүнэллэр эбит.Кинилэри ким да тыыппат буолан туох да урусхалламматах, алдьамматах, барыта оннугар турар. Киһи - сүөһү суођун кэриэтэ буолан айылђата тупса турар. Үксүн тиит мастар үүнэллэр, уонна хайалар элбэхтэр. Хайалара барыта таас. Хайађа мастар үүммүт буоланнар кырыс тардыбыт. Үрдүк хайаларга үүммүт мастар тохтобула суох күн тыгар буолан уу тиийбэккэ өлбүттэр, хаппыттар. Ону кытта ардах кэмигэр инчэђэй маска чађылхан түһэн, баһаар буолар эбит. Ол түмүгэр айылхађа улахан хоромньу тахсар. Хайаларга сүрдээх элбэх пещералар бааллар. Биир пещерађа киирэ сылдьыбыппыт. Онно тымныы, араас сиик үөттэрэ олохсуйаллар. Өссө үчүгэйдик чинчийэр киһи интэриэһинэйдэри булуо эбит. Сылмылыыр диэн үрэх хайаларыгар былыргы дьон уруһуйдаабыт уруһуйдара баар. Онно тиийэн хаартыскађа түстүбүт, камерађа уһуллубут. Үөһээ Аммађа биир кыра дэриэбинэ баар эбит. Дэриэбинэ аттыгар бетоновай муоста баар, онон массыыналар чаастатык сылдьаллар. Амма өрүс баһа чычаас, синньигэс, түргэн сүүрүктээх. Киһи хааман туоруон сөптөөх улар бааллар. Сибэккилэр үүнээһиннэрэ сүрдээх өлгөм. Элбэхтик сардаана сибэкки үүнэр. Өрүс кытыла кытара сытар. Ону кытта араас сибэккилэр үүммүттэрэ, көрөргө үчүгэй да үчүгэй. Тыатыгар араас кыыллар олохсуйаллар. Мастара хойуутук үүнэллэр, тропическай тыађа маарынныыр.Сиригэр мох үүнэр, онон сымнађас. Муус 50 см. дириңңэ сытар. Онон күн тыктађын аайытын ууллар уонна сүүрээн буолан өрүскэ киирэр. Бу сүүрээнуута ынырык тымныы, ып-ыраас.

Түмүкпэр, бэйэм санаабын эттэххэ үөһээ Аммабыт экологическай туруга үчүгэй айылђалаах, үчүгэй сир астаах дии –дии хас биирдиибит күүлэйдик бардађына, хас биирдиибит онно тиийэн уот оттон, аһаан – сиэн, бөђүн – сыыһын ыһан кэллэђин аайытын айылђабыт кэрэтэ, сибиэһэй салгына, кэрэ мөрсүөнэ барыта бэйэбит илиибитигэр баар.Бу олорор сирбитин харыстыыр туһугар мин олоххо 3 пууну киллэриэхпин бађарабын:

1. Олорор сирбитин ыраастык тутуођун

2. Иһэр уубутун, тайђа маанылаах кыылларын көмүскүү – харыстыы туруођун

3. Заказниктары, хамсыыр- харамайы харыстыыр заповеднигы оңоруођун

**Слава Новиков**

**Бөтүң орто оскуолатын**

**11 кылааһын үөрэнээччитэ.**